hy hy en id de hy hy hy hy hy hy hy hy hy hy hy hy hy hy hy hy hy hy en hy hy hy hy en hy hy en hy hy en hy hy hy en hy hy en hy hy hy hy en en en hy ru hy hy hy hy hy hy hy hy hy hy hy en hy en hy ko hy hy en hy en en en zh id en hy hy hy hy hy hy hy hy hy hy hy hy hy hy hy hy hy hy hy es tr en hy en hy en hy hy hy hy hy hy hy hy hy hy hy ru hy en hy hy hy en
Ինչո՞ւ են բիզնեսին հարկավոր փոթդքասթները - Dimark
Օգոստոս 19, 2020Content Marketing, Օնլայն գործիքներ
2000-ականներին սկսեցին ստեղծվել և տարածվել փոդքասթները (անգլ.՝ podcast): Հետո կարծես հետաքրքրությունը նրանց նկատմամբ նվազեց վիդեոբովանդակության մեծ հոսքի պատճառով:
Եվ ահա, տարիներ անց փոդքասթները կրկին արդիական են: Այս ձևաչափով նյութերի ժանրերը տարբեր են, ունկնդիրների հետաքրքրությունները՝ ևս:
Փոսդքասթը նաև մարքեթինգային արդյունավետ գործիք է: Ձեզ ենք ներկայացնում podcast-ների ընձեռած լայն հնարավորություններից օգտվելու 5 հիմնավոր պատճառ:
Փոդքասթը տեղեկությունը ներկայացնում է բացառապես խոսակցական եղանակով: Այս ձևաչափի դեպքում չկա փաստերի չոր ներկայացում. մենք նման խոսք կարող ենք լսել մեր ընկերներից կամ գործընկերներից, և դա, բնականաբար, վստահություն է ներշնչում: Մենք չենք ունենում այնպիսի զգացողություն, որ ինչ-որ բան կարող ենք բաց թողնել: Փոդքասթի ժանրերի բազմազանությունը (հարցազրույցներ, երկխոսություն և այլն) մեզ հնարավորություն է տալիս որևէ բան պատմել աշխույժ և հետաքրքրաշարժ ձևաչափով:
Փոդքասթի ստեղծման գործընթացը, իհարկե, ավելի քիչ ծախսատար է, քան, օրինակ, տեսանյութինը: Աշխատանքում ներգրավված են ավելի քիչ մասնագետներ, ավելի քիչ սարքավորումներ են անհրաժեշտ: Սակայն ստեղծվում է եզակի նյութ, որը շատ ծախսեր և ժամանակ չի պահանջում:
Կարելի է մեքենայով երթևեկել, մարզվել, քայլել, տան գործերով զբաղվել և միևնույն ժամանակ ստանալ նոր օգտակար տեղեկություն:
Փոդքասթների տևողությունը սովորաբար տատանվում է 20 րոպե – 1 ժամ միջակայքում: Այս ժամանակահատվածը հարմար է լսելու համար. չափահաս մարդու կենտրոնացման միջին ժամանակը հենց այս սահմաններում է: Փոդքասթներ լսելով՝ մենք մեզ չենք «տանջում» գիտելիք ձեռք բերելու համար, այլ դա դարձնում մեր օրվա մի մասը: Հետևաբար, փոդքասթի միջոցով ընկերությունն ամենօրյա կապ է պահպանում իր ունկնդիրների` հնարավոր հաճախորդների հետ:
Ի տարբերություն վիդեոբովանդակության՝ այս պահին գոյություն չունի փոդքասթների մեկ միասնական շտեմարան, սակայն աստիճանաբար ընդլայնվում են տարբեր աղբյուրներից փոդքասթ ընտրելու հնարավորությունները: Բացում ենք «Apple Music»-ը կամ «ЯHдekc.Myзыka»-ն, և համակարգը ինքն է մեզ առաջարկում կատեգորիա, որում մենք կարող ենք ընտրել մեզ հետաքրքրող թեմայի վերաբերյալ աուդիոֆայլեր, կազմվում են փոդքասթների ցանկեր, որոնք միավորված են մեկ թեմայի շուրջ: Դրա համար էլ «լսելու ոչինչ չկա» իրավիճակը, ամենայն հավանականությամբ, չի առաջանա:
5. Թեմաների և ժանրերի ընտրության մեծ հնարավորություն
Վավերագրական, կրթական, խոսակցական և այլն, և այլն. փոդքասթների ժանրերը շաաա՜տ բազմազան են: Իսկ նյութի նկատմամբ ոչ ստանդարտ մոտեցումը լավ փոթդքասթի հիմնական հատկանիշն է. բարդի մասին պատմում ենք պարզ ձևով, պարզին նայում ենք անսովոր տեսանկյունից: Բացի դրանից՝ ինչպես փորձը ցույց է տալիս, խոսակցության առարկա կարող է դառնալ ցանկացած բան՝ մշակույթը, տեխնոլոգիաները, հոգեբանությունը, պատմությունը, քաղաքականությունը, հարաբերությունները: Իսկ ինչի՞ մասին ենք մենք ուզում խոսել, ո՞րն է մեր թիրախային լսարանը:
Փոդքասթը, անկախ ժանրից և թեմայից, աշխարհին նոր տեսանկյունից նայելու հնարավորություն է և՛ օգտատերերի, և՛ ստեղծողների համար: Այն կատարում է ինչպես ժամանցային, այնպես էլ կրթական գործառույթ՝ միևնույն ժամանակ մնալով համընդհանուր մեդիա: Եվ դա նրա հիմնական առավելությունն է:
Իհարկե, ընկերության համար, սեփական podcast-ի ստեղծումը ապրանքանիշը հանրայնացնելու և նոր հաճախորդներ ներգրավելու միջոց է: Սակայն ամենաարժեքավորը լսարանի հետ նույն լեզվով և ընդհանուր թեմայի շուրջ խոսելու, երկխոսություն սկսելու հնարավորությունն է:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինֆլուենսերներ. ովքեր են և ինչպես կարող են օգնել բիզնեսին
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
«Դիմարկ» ընկերությունն առաջարկում է կազմակերպությունների ապրանքների, ծառայությունների, բրենդի առաջխաղացման, վաճառքների աճին ուղղված մարկետինգային ծառայություններ թվային (ինտերնետ) միջավայրում:
Երևան, Մ․ Բաղրամյան 76/3
Copyright © 2022 Dimark LLC, All Rights Reserved